«Ավանդաբար մեր սիրելի մայրաքաղաքի ծննդյան օրվան նվիրված տոնակատարության շրջանակում ամփոփում ենք տարվա ընթացքում արածը, հատկանշում ձեռքբերումներն ու, ըստ այդմ, նաև գնահատում ենք այդ ձեռքբերումների մեջ իրենց զգալի ավանդն ունեցող մեր համաքաղաքացիներին: Եվ այն, որ ձեռքբերումները քիչ չեն, ուրախալի ու ոգևորիչ փաստ է: Այստեղ մարդիկ են, ովքեր ձեռքբերածով բավարարվող չեն ու այսուհետ ևս կանեն ամեն ինչ, որ մեր քաղաքն իսկապես լինի ավելի լավը, գեղեցիկ ու հարմարավետ մեր բնակչության ու մեր հյուրերի համար: Այսօր այստեղ են քաղաքային տնտեսության, կրթության, մշակույթի և այլ ոլորտների ներկայացուցիչներ, մարդիկ, որոնց ամենօրյա աշխատանքի շնորհիվ է, որ օրեցօր զարգանում է մեր քաղաքը, մարդիկ, ովքեր ամեն ինչ անում են, որ մեր 2797-ամյա բարի մայրաքաղաքը միշտ մնա երիտասարդ ու պահպանի երևանյան ջերմությունը: Յուրաքանչյուրդ ձեր բնագավառում ցուցաբերել եք նվիրում, ձեր ավանդն եք բերել մեր սիրելի մայրաքաղաքի զարգացմանն ու բարօրությանը: Շնորհավորում ու ամենայն բարիք եմ մաղթում բոլորիդ ընտանիքներին»,- ընդգծել է քաղաքապետ Տարոն Մարգարյանը: